Ingliż ta' 52 sena, li joqgħod Ħal Balzan tilef ħajtu wara li mtela' bl-exhaust waqt li kien qed jagħmel xi xogħol f'xi karozzi f'garaxx fil-Mellieħa. L-inċident seħħ għall-ħabta tas-2:30 ta' waranofsinhar, fi Triq l-Iżbark tal-Franċiżi. Ir-raġel instab mitluf minn sensieh. Fuq il-post mar tim mediku, iżda sfortunatament ir-raġel kien iċċertifikat mejjet ftit tal-ħin wara. Bil-każ ġiet infurmata l-Maġistrat tal-Għassa Dr Monica Vella li ħatret Inkjesta filwaqt li għaddejjin l-investigazzjonijiet mill-Pulizija tad-Distrett.